L-Assoċjazzjoni tal-Lukandi u r-Ristoranti, l-MHRA qed tinsisti mall-Awtoritajiet tas-Saħħa biex l-impjegati li jaħdmu fis-settur tat-turiżmu jingħataw il-vaċċin qabel il-ftuħ mill-ġdid għat-turiżmu fl-1 ta' Ġunju. Fi stqarrija, l-MHRA qed tappella wkoll lill-Gvern biex jerġa' jiftaħ r-ristoranti, inklużi dawk fil-lukandi li anqas huma permessi li jservu l-kolazzjon, nhar it-Tnejn 26 ta' April, bħal mhu se jiftħu l-ħwienet mhux essenzjali. Malta tippjana li tibda tilqa' t-turisti f'Ġunju L-MHRA qalet li hu importanti li l-vaċċin tal-Covid-19 jingħata lil dawk li jaħdmu fis-settur tat-turiżmu, mhux biss għax jerġa' jinforza l-messaġġ li Malta hi destinazzjoni sigura, iżda wkoll biex jiżgura li kwalunkwe riskju ta' espożizzjoni għal infezzjoni bil-Covid-19 tkun ikkontrollata b'mod effettiv, filwaqt li tiżgura l-benesseri ta' dawk kollha involuti. Ir-ristoranti huma fost dawk l-industriji milquta ħażin mill-pandemija u wara sena iebsa ħafna, l-MHRA qalet li qed iħarsu 'l quddiem għall-ftuħ mill-ġdid tar-ristoranti fis-26 ta' April u għat-turiżmu fl-1 ta' Ġunju. L-Assoċjazzjoni qalet li tirrikonoxxi li l-ftuħ mill-ġdid tar-ristoranti hi stiwazzjoni kritika biex tiżgura li ma jkun hemm l-ebda żieda fl-infezzjonijiet relatati mal-Covid-19, iżda affermat li s-sidien tar-ristoranti laħqu punt fejn ma jistgħux jistennew aktar minħabba li s-sitwazzjoni tagħhom saret waħda diffiċli ħafna. Il-President tal-MHRA, Tony Zahra qal kif ristorant jinvolvi ħafna spejjeż, u kif dawn mhumiex biss pagi tal-impjegati. "Ħafna sidien ta' ristoranti qed jilħqu punt fejn ma jafux x'se jiġri bl-għixien tagħhom u tal-impjegati tagħhom. Għandna bżonn pjan ċar biex inkunu lkoll nafu fejn ninsabu u għalhekk inkunu nistgħu nippreparaw l-operazzjonijiet għal dik li hi sitwazzjoni diġà diffiċli ħafna," ikkonkluda Zahra. "Diżappuntati li ma tħabbritx data għall-ftuħ tar-ristoranti" – MHRA Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60827b3de3c48_rand.td-a-rec-img{text-align:left}.td_uid_3_60827b3de3c48_rand.td-a-rec-img img{margin:0 auto 0 0}